b'\n_START_ARTICLE_\nNijemi svjedok\n_START_SECTION_\nRadnja\n_START_PARAGRAPH_\nSimpati\xc4\x8dni foksterijer Bob prili\xc4\x8dno je napastan kad mu se posjetitelj svi\xc4\x91a... ili kad mu \xc5\xbeeli ne\xc5\xa1to re\xc4\x87i. Od prvog dana takav je prema Herculeu Poirotu, koji je sa svojim vjernim Hastingsom u posjetu na imanju gospo\xc4\x91e Emily Arundel, Bobove vlasnice. Emily ima dvije ne\xc4\x87akinje i ne\xc4\x87aka, koji ne skrivaju da o\xc4\x8dekuju bogato nasljedstvo poslije njezine smrti. Charles, koji se bavi utrkama \xc4\x8damcem, \xc4\x8dini se najnestrpljiviji. Njegova sestra Theresa jedva \xc4\x8deka novac kojim bi popravila ku\xc4\x87u, a ne\xc4\x87akinja Bella, udana za lije\xc4\x8dnika Grka treba novac kako se s obitelji ne bi morala seliti u Gr\xc4\x8dku, jer je njezin mu\xc5\xbe u Engleskoj izgubio posao. Kad gospo\xc4\x91a Emily do\xc5\xbeivi nesre\xc4\x87u, nikome to nije sumnjivo, osim Poirotu. No Bob je jedini koji zna istinu. A kad stara gospo\xc4\x91a umre od trovanja, Poirot se okrivljuje \xc5\xa1to nije sprije\xc4\x8dio zlo\xc4\x8din. Bob je ponovno jedini koji zna istinu, a Poirot je jedini koji \xc4\x87e razumjeti njegov jezik. Osim ne\xc4\x87aka, motiv za ubojstvo mo\xc5\xbeda imaju i dru\xc5\xbebenica Wilhelmina, te dr. Grainger, koji gospo\xc4\x91u Arundel lije\xc4\x8di od jetrenih tegoba...\n_START_SECTION_\nEkranizacija\n_START_PARAGRAPH_\nEkraniziran je u \xc5\xa1estoj sezoni (1994.\xe2\x80\x9396.) TV serije Poirot s Davidom Suchetom u glavnoj ulozi.'